ຍານາງ ລໍາພູນ ຈັນທະຄຳ ກຳລັງລໍຖ້າ ສັກຢາວັກຊີນ ໂຄວິດ-19 ໃຫ້ແກ່ລູກຊາຍ ອາຍຸ 7 ປີ
ຂະ​ນະ​ທີ່ພໍ່ແມ່ຜູ້ປົກຄອງຈຳນວນນຶ່ງຍັງຮູ້ສຶກບໍ່​ແນ່​ໃຈກ່ຽວກັບເລື້ອງນີ້ ແຕ່ພໍ່​ແມ່ອີກຈຳນວນນຶ່ງໄດ້ພາກັນລໍຖ້າ ໂອກາດນີ້ມາເຖິງດ້ວຍໃຈຈົດຈໍ່ ເພື່ອຈະປ້ອງກັນລູກຂອງເຂົາເຈົ້າຈາກການຕິດໂຄວິດ-19.
ປັດຈຸບັນນີ້ຢູ່ໃນສະຫະລັດ ທຸກຄົນທີີ່ມີອາຍຸແຕ່ 12 ປີ ຂຶ້ນໄປສາມາດໄດ້ຮັບ ການສັກ ຢາວັກຊີນຕ້ານໂຄວິດ-19 ບັດນີ້ສູນກາງປ້ອງກັນ ແລະຄວບຄຸມພະຍາດ ຫລື CDC ກຳລັງພິຈາລະນາການອະນຸມັດວັກຊີນຟາຍເຊີ-ໄບໂອ ເອັນເທັກ (Pfizer-BioNTech) ຂັ້ນສຸດທ້າຍສໍາລັບເດັກນ້ອຍ ທຳນຽບຂາວກໍກຳລັງກະກຽມຄວາມພ້ອມໃນການດໍາ ເນີນການສັກຢາວັກຊີນເຂັມ ທໍາອິດ ໃຫ້ເດັກນ້ອຍອາຍຸລະຫວ່າງ 5-11 ປີພາຍໃນ ທ້າຍອາທິດນີ້ ຂະນະທີ່ພໍ່ແມ່ຜູ້ປົກຄອງຈຳນວນນຶ່ງຍັງຮູ້ສຶກບໍ່ແນ່ໃຈກ່ຽວກັບເລື້ອງນີ້ ແຕ່ພໍ່ແມ່ອີກຈຳ ນວນນຶ່ງໄດ້ພາກັນລໍຖ້າໂອກາດນີ້ມາເຖິງດ້ວຍໃຈຈົດຈໍ່ ເພື່ອຈະປ້ອງກັນລູກຂອງເຂົາ ເຈົ້າຈາກການຕິດໂຄວິດ-19 ຍານາງລຳພູນ ຈັນທະຄຳ ແມ່ຂອງທ້າວຫຼ້ານ້ອຍ ອາຍຸ 7 ປີ ໄດ້ກ່າວສູ່ວີໂອເອຟັງກ່ຽວກັບເລື້ອງນີ້ວ່າ: ໃນມື້ວັນສຸກທີ່ຜ່ານມາ, ອົງການອາຫານ ແລະຢາສະຫະລັດໄດ້ອະນຸມັດແບບ ສຸກເສີນ ແກ່ການແຈກຢາຍຈຳນວນໂດສຂອງຢາວັກຊີນຟາຍເຊີກັນໂຄວິດ-19 ສໍາລັບເດັກນ້ອຍ ທ່ານເຈັຟ ຊຽນທ໌ (Jeff Zients) ຜູ້ຮັບຜິດຊອບປະສານງານໃນການຮັບມືກັບໂຄວິດ- 19 ຂອງທຳນຽບຂາວກໍກ່າວວ່າຂະນະທີ່ລໍຖ້າການອະນຸມັດຈາກ CDC ຢູ່ນີ້, ເດັກນ້ອຍ ອາດສາມາດໄດ້ຮັບການສັກຢາວັກຊີນດັ່ງກ່າວໃນວັນພຸດມື້ນີ້ກໍເປັນໄດ້